พวกเค้ากำลังทำอะไร - FINNOMENA
พฤติกรรมการลงทุนของนักลงทุนต่างประเทศในช่วงนี้ช่างน่าสงสัยยิ่งนัก ยิ่งถ้าไปดูตารางการเคลื่อนไหวของนักลงทุนต่างประเทศในการเข้า Long/Short ใน SET50 Futures และการเข้าซื้อ/ขายใน SET ตั้งแต่ พ.ค. 62 (แบ่งเป็น 4 ระยะ) ก็ยิ่งชวนให้สงสัยว่า .... พวกเค้ากำลังทำอะไร ?
16 ก.ย. 2562

พฤติกรรมการลงทุนของนักลงทุนต่างประเทศในช่วงนี้ช่างน่าสงสัยยิ่งนัก ยิ่งถ้าไปดูตารางการเคลื่อนไหวของนักลงทุนต่างประเทศในการเข้า Long/Short ใน SET50 Futures และการเข้าซื้อ/ขายใน SET ตั้งแต่ พ.ค. 62 (แบ่งเป็น 4 ระยะ) ก็ยิ่งชวนให้สงสัยว่า …. พวกเค้ากำลังทำอะไร ?
ระยะที่ 1 21 พ.ค. – 20 มิ.ย. ต่างชาติแอบ Long เข้ามาก่อนในวันที่ 21 พ.ค. 2.2 หมื่นสัญญา ก่อนจะมาลุยซื้อหุ้นตั้งแต่วันที่ 28 พ.ค. (MSCI เพิ่มน้ำหนักการลงทุน) หลังจากนั้นก็ Long รัวๆ 1.36 แสนสัญญา (สถานะคงค้างเพิ่มจากระดับ 3.57 แสนสัญญา เป็น 3.86 แสนสัญญา แสดงว่า Long ส่วนใหญ่เปิดสถานะใหม่) และซื้อหุ้นใน SET 4.6 หมื่นล้านบาท SET Index บวกรวดเดียว 6.6%
ระยะที่ 2 21 มิ.ย. – 25 ก.ค. ต่างชาติแอบพลิกมาดัก Short อย่างต่อเนื่อง 7.89 หมื่นสัญญา (สถานะคงคงค้างไม่เปลี่ยนแปลงคงระดับที่ 3.9 แสนสัญญา แสดงว่ามีทั้ง Short เพื่อปิดสถานะ และ Short เพื่อเปิดสถานะ ..ต่างชาติแอบปิด Long และเริ่มเปิด Short) ขณะที่ยังซื้อต่อเนื่องใน SET 21 จาก 24 วัน รวมกว่า 4.3 หมื่นสัญญา แต่ตลาดเริ่มมีอาการผิดปกติ SET Index แทบไม่ขยับ โดยบวกเพียง 0.7%
ระยะที่ 3 26 ก.ค. – 28 ส.ค. เรื่องเฉลยทีนี้ต่างชาติถล่มมันทั้ง Short 8.8 หมื่นสัญญา (สถานะคงค้างลดฮวบจาก 3.8 แสนเหลือ 3.2 แสนสัญญา แสดงว่ามีการปิดสถานะ Long ขนานใหญ่ อาจมาจากรายย่อนในประเทศตัดขาดทุน) และจัดขายหุ้นใน SET อย่างหนัก 5.5 หมื่นล้านบาท SET ดิ่งรวดเดียว 6.6%
ระยะที่ 4 29 ส.ค. – 13 ก.ย. เกิดภาพตรงกันข้ามกับระยะที่ 2 ต่างชาติแอบพลิกมา Long 12 จาก 13 วัน 1.05 แสนสัญญา (สถานะคงค้างเพิ่มขึ้นจาก 3.2 แสนกลายเป็น 3.6 ก่อนจะหล่นมาที่ 3.3 แสนสัญญา แสดงว่าส่วนใหญ่เป็น Long เพื่อเปิดสถานะใหม่) แต่ต่างชาติยังคงขายสุทธิใน SET เกือบทุนวันกว่า 7.8 พันล้านบาท
พฤติกรรมทั้ง 4 ระยะ (3 ระยะเกิดขึ้นไปแล้ว ปัจจุบันอยู่ในระยะ 4) ถ้าดูโดยสรุปดีๆ อีกที
ระยะที่ 1 ทั้ง Long TFEX และ ซื้อหุ้น ตลาดบวก
ระยะที่ 2 มีขัดแย้ง แอบ Short TFEX แต่ยังซื้อหุ้น (ดันดัชนีไว้พร้อมๆ กับดัก Short) ตลาดเริ่มนิ่ง
ระยะที่ 3 เรื่องเฉลย ถล่มมันทั้ง Short TFEX และเทขายหุ้น ตลาดพัง
มาตอนนี้ระยะที่ 4 ทำตรงข้ามกับระยะที่ 2 แอบ Long TFEX (อย่างเยอะ) แต่ยังคงขายกดดัชนีเอาไว้
คุณคิดว่า พวกเค้ากำลังทำอะไร ตลาดควรจะเป็นยังไง บอกผมที
ประกิต สิริวัฒนเกตุ
ที่มาบทความ: https://www.facebook.com/prakitsiriwattanaket/photos/a.1516796161882991/2540601216169142/
แท็ก:
แชร์บทความ:
ผู้เขียน
ประกิต สิริวัฒนเกตุ
อยู่ในอาชีพนักวิเคราะห์ เทคนิค อนุพันธ์ และเป็นนักกลยุทธ์การลงทุนปัจจัยพื้นฐานมา 12 ปี ผู้ต้องการเปิดกะลาของตัวเองออกสู่โลกการลงทุนที่แท้จริง ใฝ่ฝันที่จะสร้างพอร์ตการลงทุนที่มั่งคั่งยั่งยืน เพื่อการเป็นอิสรภาพทางการเงินโดยสมบูรณ์